Държавен вестник, бр. 25, 2018 г., стр. 55

БРОЙ  25	
Д Ъ Р Ж А В Е Н  В Е С Т Н И К 	
СТР.  55  
(4) Екземпляр от протокола по ал. 4 се 
предоставя на притежателя на разрешението 
или негов оправомощен представител срещу 
подпис. При отказ да се получи екземпляр 
от протокола това обстоятелство се отбеляз­
ва и се удостоверява с подписите на двама 
свидетели. Екземпляр от протокола по ал. 4 
се съхранява в съответната ОДЗ.
(5) При унищожаване на посев по чл. 18, 
т. 2 се изисква съдействие от органите на МВР.
(6) Посевът се унищожава от притежателя 
на разрешението или негов оправомощен 
представител под надзора на комисията 
по ал. 1, а в случаите по чл. 18, т. 2, буква 
„в“ – със съдействието на органите на МВР.
(7) При отказ на притежателя на разре­
шението да унищожи посевите комисията по 
ал. 1 ги унищожава за негова сметка.
(8) Областните дирекции „Земеделие“ уве­
домяват писмено дирекцията по чл. 10, ал. 1 
за извършеното унищожаване и изпращат 
копие от протокола по ал. 3.
Раздел ІІI
Търговия с растения от рода на конопа 
(канабис) със съдържание под 0,2 тегловни 
процента на тетрахидроканабинол
Чл. 20. При транспорт и съхранение с цел 
търговия контролните органи по чл. 13 могат 
да извършват проверка на следните документи, 
придружаващи растенията за влакно, семена 
за фураж и храна, семена за посев:
1. копие на разрешението;
2. копие на документ/сертификат за качест­
во при семена за посев, документ за съдър­
жанието на тетрахидроканабинол, документ 
за търговия с трети страни;
3. копие на документ за съдържанието на 
тетрахидроканабинол в растенията.
ДОПЪЛНИТЕЛНА РАЗПОРЕДБА
§ 1. По смисъла на тази наредба: 
1. „Закрити площи“ са неподвижни кул­
тивационни съоръжения от оранжериен тип, 
които позволяват контролиран обмен на 
материя и енергия със заобикалящата среда 
и се намират извън имоти, предназначени за 
жилищни нужди. 
2. „Край на цъфтеж“ е изсъхване на 10% от 
цветовете на мъжките растения и от втвър­
дяването или окапването на 10% от семената 
при женските растения.
3. „Начало на цъфтеж“ е появата на първите 
разтворени цветове при мъжките растения 
и поява на първите близалца при женските 
растения.
4. „Продукция на растения от рода на ко­
нопа“ са конопени растения, предназначени 
за влакно, семена за фураж и храна, семена 
за посев. 
5. „Растения от рода на конопа (канабис) 
„Cannabis sativa L“, вписани в Официалната 
сортова листа на Република България и/или 
в Общия каталог на сортовете от земеделски 
растителни видове на Европейския съюз.
6. „Трети страни“ са държави по смисъла 
на § 1, т. 7 от допълнителните разпоредби на 
Наредба № 100 от 2006 г. 
ПРЕХОДНИ И ЗАКЛЮЧИТЕЛНИ  
РАЗПОРЕДБИ
§ 2. Наредбата се издава на основание 
чл. 29, ал. 1 от Закона за контрол на нарко­
тичните вещества и прекурсорите.
§ 3. Наредба № 12 от 2001 г. за условията и 
реда за семепроизводство, отглеждане, внос и 
износ на растения и семена от рода на конопа 
(канабис) със съдържание под 0,2 тегловни 
процента на тетрахидроканабинол и за внос 
и износ на семена от опиев мак (ДВ, бр. 44 
от 2001 г.) се отменя.
§ 4. Започналите и неприключили про­
изводства по издаване на разрешения за от­
глеждане на растения от рода на конопа по 
реда на Наредба № 12 от 2001 г. за условията 
и реда за семепроизводство, отглеждане, 
внос и износ на растения от рода на конопа 
(канабис) със съдържание под 0,2 тегловни 
процента на тетрахидроканабинол и за внос 
и износ на семена от опиев мак се довършват 
по реда на тази наредба.
§ 5. (1) Лицата, които към датата на 
влизане в сила на тази наредба притежават 
разрешение, издадено по реда на наредбата 
по § 3, в едномесечен срок от нейното об­
народване:
1. заявяват, че ще ползват правата по изда­
деното разрешение съгласно условията в него;
2. заявяват издаването на ново разрешение, 
като представят в Министерството на земеде­
лието, храните и горите актуална информация 
и всички допълнителни документи съгласно 
новите изисквания.
(2) В едномесечен срок от получаване на 
документите по ал. 1, т. 2 министърът на 
земеделието, храните и горите издава:
1. разрешение по чл. 5, ал. 1, т. 1;
2. заповед за отказ.
(3) Заповедта по ал. 2, т. 2 се съобщава и 
подлежи на оспорване по реда на Админи­
стративнопроцесуалния кодекс.
(4) От датата на издаване на разрешението 
по ал. 2, т. 1 разрешението, издадено съгласно 
наредбата по § 3, се обезсилва. Обезсилването 
се отбелязва в регистъра по чл. 10, ал. 1.
Министър:  
Румен Порожанов